stanford-oval/wikipedia huggingface dataset:
Hr. Ms. De Ruyter (1935)
Valmistus

Laivaston esikunnan suunnitelmissa oli kolmannen risteilijän hankkiminen, kun Java-luokan kolmannen aluksen Hr. Ms. Celebesin tilaus oli peruutettu. Hanke oli kuitenkin toistuvasti siirtynyt eteenpäin taloudellisten ja poliittisten ongelmien vuoksi. Ajan kuluessa Java-luokan alusten suunnitelmat vanhenivat, mikä pakotti uuden aluksen suunnittelun aloittamisen.
Useita Alankomaiden Itä-Aasian puolustussuunnitelmia luotiin ensimmäisen maailmansodan päätyttyä ja niihin liittyen laskettiin alueella tarvittavan laivastotarve, joka vaihteli kahdesta neljään risteilijään ja niitä täydentäviin hävittäjiin ja sukellusveneisiin. Yksikään suunnitelmista ei kuitenkaan saanut poliittista hyväksyntää. Hallitus teki 1930 päätöksen kolmannen risteilijän hankkimisesta, mutta taloudellinen tilanne pakotti laskemaan vaatimuksia.
Aluksen uppouma ei saanut ylittää 5250 tonnia ja sen aseistuksean olisi kolme kuuden tuuman kaksoistykkitornia. Sen suoja ja toimintasäde vastaisivat Java-luokkaa. Voimakas vähemmistö kuitenkin vastusti noin heikon aluksen tilaamista, mutta vasta 1932 hyväksyttiin paranneltu suunnitelma. Sen mukaan lisättiin seitsemäs kuuden tuuman tykki ja uppoumaa kasvatettiin. Sähköhitsaus sekä keveät metalliseokset mahdollistivat kasvattaa runkoa, joka jaettiin kahteenkymmeneenyhteen vesitiiviiseen osastoon.
Aluksen lopulliset suunnitelmat, joihin oli lisätty 50 millimetrin torpedovyö vesirajaan. Vyö jatkui etummaisesta ammusvarastosta takimmaiseen ja se kapeni takaosastaan 30 millimetriin. Vyön kokonaispituus oli täten 405 jalkaa ja sen korkeus 12 jalkaa. Aluksen kansi oli 30 millimetriä paksu samoin kuin pääaseiden tornit, takimmaiset vedenpitävät seinät, tulenjohtotorni ja tykkiasemat.
Java-luokasta poiketen aluksella oli ainoastaan kaksi akselia. Aluksen De Scheldessä suunnitellut kattilat oli asennettu pareittain kolmeen erilliseen tilaan, joista etummaisessa oli ainoastaan kaksitoista poltinta ja muissa kahdeksantoista. Kattiloihin oli kytketty Parsonsin turbiinimoottorit, jotka oli koottu De Scheldessä ja ne tuottivat 66000 hevosvoimaa. Aluksen suunniteltu maksiminopeus oli 32 solmua. Risteilynopeudelle asennettuna koneet  tuottivat 3300 hv, millä saavutettiin 17 solmun nopeus.
Palvelus

De Ruyter palveli toisessa maailmansodassa Alankomaiden Itä-Intiassa, jossa se osallistui sodan alun japanilaisten tuloksettomaan pysäyttämiseen. Alus vaurioitui 4. helmikuuta 1942 ilmahyökkäyksessä, mutta vauriot eivät olleet vakavia ja se osallistui taisteluun Badungan salmessa 18. helmikuuta.
Alus oli 27. helmikuuta alankomaalaisen kontra-amiraali Karel Doormanin lippulaivana Jaavanmeren taistelussa. Jaavan pohjoisrannikon edustalla ABDAn laivasto-osasto joutui Keisarillisen Japanin laivaston raskaiden risteilijöiden Nachin ja Haguron yllättämäksi. De Ruyteriin osui yksi Long Lance torpedo, joka upotti sen seuraavana päivänä. Aluksen mukana menehtyi 345 miestä mukaan lukien kontra-amiraali Doorman sekä aluksen kapteeni Eugène Lacomblé.
Aluksen hylky löydettiin sodan jälkeen ja se on julistettu haudaksi. Ainoastaan laivakello on nostettu ja sitä säilytetään Kloosterkerkissä Haagissa.
Deconica crobula

| Deconica crobula |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Helttasienet Agaricales
Heimo::  Strophariaceae
Suku::  Vähämadonlakit Deconica
Laji::  crobula
Kaksiosainen nimi
 Deconica crobula  (Fr.) Romagn. 
Synonyymit
 Psilocybe crobula (Fr.) Singer 
Infobox OKNimi-testi OK: 
Deconica crobula on kupera tai laakealakkinen limainen ja suomuinen vaaleanruskea vähämadonlakkilaji. Sen jalka on lakin värinen tai tummempi. Sienen heltat ovat vaalean harmaanruskeat ja vanhemmiten ruosteenruskeat. Malto on vaaleaa. Sieni kasvaa oksilla, ruohonkorsilla ja kasvinjätteillä. Se on Suomessa harvinainen.
De tribus impostoribus

De tribus impostoribus (Kolme huijaria) on ateismin historiaan kuuluva olemassa olleeksi väitetty kirja, josta ei ole löytynyt yhtä kappaletta. Kirjassa olisi käsitelty kolmea huijariksi sanottua uskonnon perustajaa, Moosesta, Jeesusta ja Muhammedia. Tekijöiksi on arvailtu filosofeja ja muita oppineita.
Alun perin 1200-luvulla kirjan kirjoittajaksi väitettiin Saksan keisari Fredrik II:ta. Kun hän suhtautui uskontoihin kriittisesti, hänen kerrottiin nimittäneen Moosesta, Jeesusta ja Muhammedia suurimmiksi huijareiksi, jotka ovat koskaan eläneet. tai kirjoittaneen heistä kirjankin nimeltä De tribus impostoribus ("Kolme huijaria"). Tämän nimistä kirjaa ei tiettävästi ollut olemassa, mutta sen kirjoittajiksi epäiltiin myöhemmin monia muitakin kirkon vastustajia, viimeisenä vielä 1600-luvulla Spinozaa.
Kirjan olemassaolosta kiisteltiin 1700-luvulle saakka, jolloin syntyi kaksi sen latinaksi ja ranskaksi kirjoitettua seuraajaa, joiden sisältö oli kirkonvastainen julistus. Kirjat herättivät runsaasti keskustelua, johon osallistui myös Voltaire.
Kirjan käsikirjoitus "löytyi" 1600-luvulla, ja se julkaistiin pienenä painoksena ja sitä kopioitiin myös käsin. Kirja ilmestyi 1719 Amsterdamissa nimellä La vie et l’esprit de Mr: Benoit de Spinoza. Kirjaa on sanottu ateistin Raamatuksi, sillä se on hyvin voimakkaasti uskontojen vastainen. Yksi kappale sitä on Helsingin yliopiston kirjastossa.
Aiheesta muualla

Englanninkielinen käännös vuodelta 1904
Ilma (nimi)

| Ilma |
| --- | --- |
Nimipäivä:   
– suomenkielinen:  26. elokuuta
– ruotsinkielinen:  –
– ortodoksinen:  –
Muunnelmia:  Ilmi, Ilmatar
Vastineita eri kielissä:  –
Nimen alkuperä:  sana ilma
Infobox OKNimi-testi OK: 
Ilma on 1800-luvun lopulla käyttöön tullut suomalainen naisen etunimi. Se on luontoaiheinen nimi, jonka lähtökohtana on suomen kielen sana ilma. Almanakkaan nimi otettiin vuonna 1908, ja nimipäivä on 26. elokuuta. Nimen muunnelmia ovat myös Ilmi ja Ilmatar.
Vuoden 2019 loppuun mennessä nimi Ilma on annettu 2305 henkilölle, jotka kaikki ovat naisia. Suurin osa heistä on 1900-luvun alkupuolella syntyneitä.
Tunnettuja Ilma-nimisiä

Ilma Holsti (1856–1929), kirjailija
Ilma Ikonen (1904–2003), raviohjastaja, kilparatsastaja, näyttelijä ja nuortenkirjailija
Ilma Lindgren (1883–1957), suomalainen kauppias ja oikeustaistelija
Ilma Orkamo (1892–1977), sukututkija
Ilma Virtala (1886–1931), kirjailija
Dean–Stark-laite

Dean–Stark-laite
Dean–Stark-laite on tyypillisesti lasista valmistettu laboratoriotarvike, jota käytetään veden poistamiseen reaktioastiasta atseotrooppisena seoksena veteen sekoittumattoman liuottimen kanssa. Sitä voidaan myös käyttää näytteen vesipitoisuuden määrittämiseen. Laitteen kehittivät yhdysvaltalaiset Ernest W. Dean ja David D. Stark ja se on nimetty heidän mukaansa. Keksintönsä he julkaisivat vuonna 1920.
Toimintaperiaate ja käyttö

Dean ja Stark kehittivät Dean–Stark-laitteen työskennellessään Yhdysvaltain mineraalitutkimuskeskuksessa Pittsburghissa. Heidän tehtävänään oli selvittää raakaöljyn vesipitoisuus. Tehtävä osoittautui vaikeaksi raakaöljyn emulsioluonteen vuoksi. Dean ja Stark huomasivat, että veden voi poistaa seoksesta tislaamalla atseotrooppina veteen liukenemattoman liuottimen kuten tolueenin tai ksyleenin kanssa. Keräämällä vesi talteen saadaan näytteen vesipitoisuus selvitettyä. Tätä varten he kehittivät lasisen laboratoriotarvikkeen, jota myöhemmin alettiin kutsua Dean–Stark-laitteeksi.
Dean–Stark-laite koostuu vinosta lasisesta putkesta, jonka päässä on yhde reaktiokolviin tai muuhun kuumennusastiaan. Putken toisessa päässä on pystysuora putki, joka on toisesta päästä avoin ja toisesta suljettu. Avoin pää toimii yhteenä palautusjäähdyttimeen ja suljettu pää toimii nesteen kerääjänä. Putkessa voi olla myös mitta-asteikko ja hana putken tyhjentämiseen. Kun reaktiokolvissa oleva neste kiehuu ja vesi tislautuu yhdessä liuottimen kanssa, höyry kulkeutuu jäähdyttimeen, jossa se tiivistyy nesteeksi. Neste valuu Dean–Stark-laitteeseen ja toisiinsa liukenemattomat nesteet erottuvat omiksi faaseikseen siten, että raskaampi on alempana. Veden ja tolueenin tai ksyleenin atseotrooppisessa seoksessa vesi on tihempää ja jää putken pohjalle. Putken täyttyessä tolueeni tai ksyleeni valuu takaisin reaktiokolviin.
Dean–Stark-laitetta voidaan käyttää vesipitoisuuden määrittämiseen esimerkiksi raakaöljystä ja muista petrokemian tuotteista ja raaka-aineista, yrteistä, mausteista ja muista ruoka-aineista. Dean–Stark-laitetta käytetään myös orgaanisen kemian synteeseissä haluttaessa poistaa reaktion tuotteena muodostuvaa vettä ja näin ajaa reaktion tasapainoa kohti tuotteiden muodostumista. Tällaisia reaktioita ovat tyypillisesti esimerkiksi esteröinnit ja asetaalien synteesit.
Dean–Stark-laite ja tislausvälineistö
De pomo

| De pomo> Risālat al-Tuffāha.Alkuperäisteos |
| --- | --- |
Kirjailija:  Pseudo-Aristoteles
Kieli:  arabia / latina
Genre:  filosofia
Julkaistu:  500–900-luku
Löydä lisää kirjojaKirjallisuuden teemasivulta
De pomo, koko nimeltään Tractatus de pomo et morte incliti principi philosophorum Aristotelis ("Omenasta" tai "Aristoteleen kuolema"; arab. Risālat al-Tuffāha) on keskiaikainen uusplatonilainen teos, joka on laitettu Aristoteleen nimiin, mutta kuuluu todellisuudessa tämän epäperäisiin teoksiin (Pseudo-Aristoteles). Teoksessa Aristoteles esitetään puolustamassa hyvin platonilaista näkemystä sielun kuolemattomuudesta.
Historia

Teos on todennäköisesti alkuperältään arabiankielinen, ja myöhemmin käännetty hepreaksi ja latinaksi. Teoksen todellista kirjoittajaa tai täsmällistä kirjoitusajankohtaa tunneta. Se on kuitenkin kirjoitettu ennen 900-lukua. Keskiajalla kaikki eivät vakuuttuneet teoksen aitoudesta, mutta varsinkin sellaiset ajattelijat, jotka halusivat puolustaa sitä näkemystä, että Aristoteles itse olisi päässyt taivaaseen, puolustivat sen aitoutta. Teoksen tunnisti epäperäiseksi viimeistään Maimonides.
Sisältö

Teoksessa Aristoteles luennoi kuolinvuoteellaan sielun kuolemattomuudesta oppilailleen, jotka ovat tulleet käymään hänen luonaan. Asetelma ja opetuksen aihe ovat siis samanlaiset kuin Sokrateella Platonin kirjoittamassa dialogissa Faidon. Teoksen nimi, De pomo eli "Omenasta", tulee siitä, että Aristoteles saa ajoittain puheensa lomassa uutta elinvoimaa haistelemalla omenaa.
Aristoteles opettaa muun muassa, että tietäminen kuuluu sielun olemukseen, ja filosofia on tietämisen korkein muoto. Se autuus, joka odottaa tietämiselle omistautunutta sielua kuoleman jälkeen, koostuu täydellisestä tietämisestä. Vastaavasti tietämättömyydestä rangaistaan suuremmalla tietämättömyydellä. Edelleen, hyve on samaa kuin tietäminen. Se joka tuntee oman itsensä, omaa tässä tietämisessä mahdollisuuden ymmärtää ikuista ja "olla kuolematon". Näin filosofi ei pelkää kuolemaa.
Kirjallisuutta

Aristotle; Rousseau, Mary F. (käännös): The apple: or, Aristotle's death.  (De Pomo Sive De Morte Aristitilis. Mediaeval philosophical texts in translation 18)  Marquette University Press, 1968.
Davo

| Jukka Tapani Salmi> Henkilötiedot |
| --- | --- |
Syntynyt: 21. huhtikuuta 1976 (ikä 48) Kemijärvi
Muusikko
Taiteilijanimi:  Davo Davo Isotaaki Davo-ukki Dave Ukki Celes
Laulukielet:  suomi, englanti
Aktiivisena:  1996–
Tyylilajit:  rap
Yhtyeet:  MC Taakibörsta Tundra No Smoking Team
Levy-yhtiöt:  Open, Numbers
  [ Muokkaa Wikidatassa ] [ ohje ]  
Davo (oikealta nimeltään Jukka Tapani Salmi, s. 21. huhtikuuta 1976 Kemijärvi) on suomalainen rap-artisti. Davo on käyttänyt myös nimiä Davo Isotaaki, Davo-ukki ja Celes (englanninkielinen tuotanto). Davo oli jäsenenä MC Taakibörsta -yhtyeessä sekä ryhmässä nimeltä Tundra, jossa vaikuttavat myös Asa, Setä Koponen ja ruotsalainen Ken Ring. Davo oli mukana Edu Kehäkettusen kanssa No Smoking Team -nimisessä yhtyeessä vuonna 2012. Kyseisellä kokoonpanolla julkaistiin albumi Terve elämä, puhdas omatunto.
Ura

1990-luvulla Davo vieraili useilla eri julkaisuilla. Hänen englanninkielellä tekemiään freestyle-kappaleita kuultiin muun muassa DJ Anonymouksen julkaisemilla mixtapeilla Baby I Like It Raw, Hip Hop Is Living ja Keeping Crates Stacked 1997. Hänen Celes-nimellään tekemänsä kappale ”DLO Logic Pt.1” oli mukana vuonna 1996 julkaistulla Rap Inside -kokoelmalla. Kappaleen tuotannosta vastasi DJ Anonymous. Vuonna 1998 Davo äänitti Pablon kanssa Mäntäkenraalit nimisen kappaleen, jonka tuotti Didier Selin. lähde?
Davolla oli 2000-luvun alussa levytyssopimus tamperelaisen Open Records -levy-yhtiön kanssa, mutta sopimus purettiin, kun materiaalia ei syntynyt. Davo oli myös mukana Open Recordsin vuonna 2001 julkaisemalla Suomi Hip Hop -kokoelma 3 -albumilla.
Nykyään Davo on vuonna 2003 perustetun levy-yhtiön Numbers Entertainmentin artisti. Hän on myös yksi yhtiön perustajista. Davon soololevy Tundra 24 on jo valmis, mutta sitä ei ole vielä julkaistu. Levyltä julkaistiin vuonna 2005 single Anthem / Niinku täälpäin sanotaan. Davo on myös suunnitellut julkaisevansa Asan kanssa yhteislevyn nimeltä Suomen partaalta.
Davo on vieraillut muun muassa Asan, Stig Doggin, Nueran, Petri Nygårdin, Kaucaan ja Tommi H:n levyillä. Hän on tehnyt myös taustoja esimerkiksi Asan Leijonaa metsästän- ja Terveisiä kaaoksesta -albumeille. Davo on toiminut myös Redraman keikka-DJ:nä. Uusin Davon julkaisu on useita suomiräpin legendoja sisältävältä julkaisulta Monelt ne tulee II, jossa häneltä kuullaan kappale ”Jatkuu jatkuu”. lähde?
Davo on myös tehnyt Sacha Remlingin kanssa Mustapippuri -kokkiohjelmaa MoonTV-kaapelikanavalle. Joulukuussa 2011 Basso Radion sivustolla esitettiin Ukki tekee ruokaa -nimistä ruoanlaitto-ohjelmaa.
Diskografia > Albumit

MC Taakibörsta: PA 2001 -EP (2001)
No Smoking Team: Terve elämä, puhdas omatunto (2012, albumi)
Diskografia > Singlet

Mikrofonistit, Ritarikunta & Davo: Päästä parhaasta (2001, single)
Davo: Posse 1.1 Sampler (2005, promosingle mixtapelta)
Davo: Anthem / Niinku täälpäin sanotaan (2005, single)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Kehäkettu & Setä Koponen | "PL 2000" | Kehäkettu & Setä Koponen: EP |  | 2000 |
| Petri Nygård | "Meistä/Teistä" | Mun levy! | Spesialisti & Tarbash Luoti | 2000 |
| Raimo | "Riskejä on otettava" | On sun kuuluvuustaajuudellasi | Kehäkettu & Setä Koponen | 2000 |
| Tuomio & Kone | "Koiratarha radalla (Studiolasermix)" | Tuomio & Kone | MC Taakibörsta | 2003 |
| Edu Kehäkettunen | "Mitä Edumpi, sitä Davempi" | Lentäjän koira |  | 2005 |
| DJPP | "Puhelimet kii" | Tuottajalevy | Stig Dogg | 2006 |
| DJPP | "Mi-mitä" | Tuottajalevy |  | 2006 |
| Stig Dogg | "Nyt on juttu se" | Stig Dogg | Edu | 2006 |
| Stig Dogg | "Talvella" | Stig Dogg | Setä Koponen | 2006 |
| Kaucas | "Kuu nousee" | Lopunajanlaulut 2006 |  | 2006 |
| Asa | "Huomenna on liian myöhä" | Terveisiä kaaoksesta | Ali Bhutto | 2006 |
| Stig Dogg | "Klubilla" | Stigidilaatio |  | 2007 |
| Huge & Mode | "Duunaa mut" | Seministit |  | 2007 |
| Laineen Kasperi | "Kuumottaa" | Seis. | Ali Bhutto | 2007 |
| Julma-Henri & Syrjäytyneet | "170306" | Al-Qaida Finland | Petos & Pikkupiru | 2007 |
| Reilukerho | "ReiluBörsta '03" | Kortit jaossa CDS/12" | Edu | 2007 |
| Tommi H | "Sama se mistä on" | Vaihevuodet |  | 2007 |
| Huge L | "Pystyä voi" | Touché | Asa | 2008 |
| Edu Kehäkettunen & DJPP | "Hajuton, väritön, mauton" | Hyvän olon konsultit | Asa | 2008 |
| Edu Kehäkettunen & DJPP | "Ei oo valmis" | Hyvän olon konsultit |  | 2008 |
| Edu Kehäkettunen & DJPP | "Pestään pyykkiä" | Hyvän olon konsultit |  | 2008 |
| Tupla-A & Koira-Isä | "Outoo touhuu" | Ihmepuu | Asa & Stephen Hawkings | 2008 |
| DJPP | "PP tuu ikkunaa" | Street Tape vol. 2 |  | 2008 |
| DJPP | "Gasmask Theme" | Street Tape vol. 2 | Asa & Edu Kehäkettunen | 2008 |
| Asa | "Suomi prkl" | Via Karelia | Lataaja Wormisto & Joska Josafat | 2009 |
| Aisti & Emeto | "Se oli sit siin" | Exitus |  | 2009 |
| Tommi H | "Tääl ollaan" | Hienoksi tislattu - Tuottajakokoelma |  | 2010 |
| Paleface | "Sammuva soihtu" | Helsinki – Shangri-La | Wimme Saari & Tapani Rinne | 2010 |
| Paleface | "Sammuva Leijonamieli (Ringo Ruffsoul Remix)" | Palaneen käryä |  | 2011 |
| Paleface | "Sammuva soihtu (X23 Remix)" | Palaneen käryä | Asa | 2011 |
| Emesis | "Huopaa perkele soua saatana" | Univelka |  | 2011 |
| Kevin T | "Rokkaa ny" | Blääf mixtape |  | 2011 |
| DJ RZY | "Tervetuloo Helsinkiin" | – | Wögä, Tasis, Elastinen, Juno, Mikael Gabriel, Timo Pieni Huijaus, Spekti, Uniikki, Stig Dogg & Cheek | 2011 |
| Ville Kalliosta | "Se mitä puhutaan lujaa 1" | Sano | Petos & Puppa J | 2012 |
| Ruger Hauer | "Palaaks lusikka?" | Erectus |  | 2012 |
| Lieminen | "Tääl on Lieminen" | – | Edu | 2013 |
| SMC Lähiörotat | "Raffii Suomi-flättii pt. 2" | Ja niin se menee | Lataaja Wormisto | 2014 |
| Edu Kehäkettunen | "Diandra" | Antaa faijan jörniä |  | 2023 |
Aiheesta muualla

Legacy of MC Taakibörsta (Web archivesta vuodelta 2008)
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz
Debjosyn piiri

Debjosyn piiri Udmurtian kartalla.
Debjosyn piiri (ven. Дебёсский райо́н, Debjosski raion, udmurtiksi Дэбес ёрос, Debes joros) on kunnallishallintoalue Udmurtian tasavallassa Venäjällä. Vuonna 1929 perustetun piirin pinta-ala on 1033,0 neliökilometriä. Asukkaita on 12 700 henkeä (vuonna 2010).
Debjosyn piiri sijaitsee Udmurtian itäosassa. Se rajoittuu etelässä Šarkanin, lännessä Igran ja pohjoisessa Kezin piireihin sekä idässä Permin aluepiiriin. Pinta-alasta 40 % on metsää. Alueen läpi virtaa Tšeptsajoki. Hyötykaivannaisiin kuuluvat öljy, kivihiili, savi, hiekka, sora, kalkki ja turve.
Piiriin kuuluu 10 maalaiskuntaa: Bolšoi Zetym, Dejosy, Kotegurt, Nižnjaja Pyhta, Sjurnogurt, Staryi Kytš, Toljen (keskuspaikka Debjosy), Tylovai, Uivai ja Zaretšnaja Medla. Hallinnollinen keskus on Debjosyn kylä.
Asukkaista 79,2 % on udmurtteja ja 19,7 % venäläisiä. Kaupunkiväestöä ei ole.
Debjosyn kautta kulkee Kazanin ja Permin välinen Siperian maantie. Seudulla tuotetaan öljyä ja harjoitetaan puunjalostusta. Maatalous on keskittynyt maidon ja lihan tuotantoon sekä viljan, perunan ja pellavan viljelyyn.
Piirikeskuksessa toimii opettajaopisto. Paikallislehtinä ilmestyvät venäjänkielinen Novyi put sekä venäjän- ja udmurtinkielinen Baigureź.
Aiheesta muualla

Debjosyn piirin sivusto (venäjäksi)
Udmurtian hallinnollinen jako
| --- | --- |
Kaupunkipiirikunnat:  Iževsk (pääkaupunki) · Glazov · Možga · Sarapul · Votkinsk
Piirit:  Alnaši · Balezino · Debjosy · Glazov · Grahovo · Igra · Jar · Jukamenskoje · Kambarka · Karakulino · Kez · Kijasovo · Kizner · Krasnogorskoje · Malaja Purga · Možga · Sarapul · Selty · Šarkan · Sjumsi · Uva · Vavožin · Votkinsk · Jakšur-Bodja · Zavjalovo
Ilmakehä, sää ja ilmasto

| Ilmakehä, sää ja ilmasto |
| --- | --- |

Kirjailija:  Hannu Karttunen, Jarmo Koistinen, Elena Saltikoff ja Olli Manner
Kieli:  suomi
Kustantaja:  Ursa
Julkaistu:  2008
Löydä lisää kirjojaKirjallisuuden teemasivulta
Ilmakehä, sää ja ilmasto on tietokirja, jonka ovat kirjoittaneet Hannu Karttunen, Jarmo Koistinen, Elena Saltikoff ja Olli Manner. Teoksen on julkaissut Ursa vuonna 2008. Se on laajennettu ja korjattu laitos teoksesta Ilmakehä ja sää.
Aiheesta muualla

Markku Poutanen: Säätä kaikille. Tieteessä tapahtuu 6/2008. (PDF)
Hr. Ms. De Zeven Provinciën (C802)

| Hr>  Ms. De Zeven Provinciën |
| --- | --- |
 Hr. Ms. De Zeven Provinciën

Aluksen vaiheet
Rakentaja:  Rotterdamsche Droogdok Maatschappij, Rotterdam
Kölinlasku:  5. syyskuuta 1939
Laskettu vesille:  24. joulukuuta 1944
Palveluskäyttöön:  18. marraskuuta 1953
Loppuvaihe:  myyty Perun laivastolle 1976 romutettu 2000
Tekniset tiedot
Uppouma:  9 681 t (standardi)
Pituus:  187,32 m
Leveys:  17,25 m
Syväys:  6,72 m
Koneteho:  85 000 shp
Nopeus:  32 solmua
Miehistöä:  926
Aseistus
Aseistus:  8 x Bofors 152/53 mm -tykkiä kaksoistorneissa 8 x 57 mm tykkiä 8 x Bofors 40/70 mm -ilmatorjuntatykkiä
Hr. Ms. De Zeven Provinciën (runkonumero C802) oli Alankomaiden kuninkaallisen laivaston De Zeven Provinciën -luokan kevyt risteilijä, jonka rakennustyöt aloitettiin hieman ennen toisen maailmansodan alkamista. Sodan aikana työt oli keskeytettynä ja se liitettiin laivastoon vasta vuonna 1953. Alus oli palveluksessa vuoteen 1976 ja se myytiin vielä samana vuonna Perulle. Alus jatkoi Perun laivastossa palvelustaan nimellä BAP Aguirre vuoteen 1999. Alus romutettiin vuonna 2000.
Valmistus

Alus tilattiin Rotterdamsche Droogdok Maatschappij'lta Rotterdamista ja sen köli laskettiin 5. syyskuuta 1939 nimellä Hr. Ms. Kijkduin. Se nimettiin 1940 uudelleen Hr. Ms. Eendrachtiksi. Alus laskettiin vesille 24. joulukuuta 1944 nimellä KH1. Se otettiin palvelukseen 18. marraskuuta 1953 nimellä Hr. Ms. De Zeven Provinciën.
Palvelus

Aluksen aseistus muutettiin 1960-luvulla ohjuksiksi. Sille asennettiin Terrier-järjestelmä. Alus poistettiin palveluksesta 17. lokakuuta 1975 ja se myytiin Perulle elokuussa 1976. Perun laivasto otti modoernisoinnin jälkeen aluksen palvelukseensa 24. helmikuuta 1978 nimellä BAP Aguirre. Se palveli vuoteen 1999 ja se romutettiin seuraavana vuonna.
Ilmaverso

Ilmaverso on kasvien maanpinnan yläpuolelle nouseva varsi. Ilmaversot jaetaan ruohovartisiin ja puuvartisiin, mutta ryhmien välillä ei ole selvää eroa. Monet tyviosistaan puuvartiset kasvit ovat latvaosistaan ruohomaisia.
Ruohovarsi on kaikilla yksivuotisilla kasveilla. Se on yhteyttävä, puutumaton tai osaksi puutunut. Monivuotisilla ruohovartisilla kasveilla talvehtivat kylmätalvisessa ilmastossa tavallisesti vain juuret ja maaversot sekä näiden silmut. Jotkut ruohovartiset kasvit talvehtivat lumen alla sellaisenaan. Heinäkasvien korsi on erikoisrakenteinen ruohovarsi.
Puuvarsi on sisäosiltaan puutunut ja talvenkestävä. Puuvartisia kasveja voidaan nimittää puiksi, pensaiksi tai varvuiksi kokonsa ja kasvutapansa perusteella.
Décembre

| Décembre Oy |
| --- | --- |

Yritysmuoto:  osakeyhtiö
Perustettu:  1970
Perustaja:  Armi Ratia
Avainhenkilöt:  Ristomatti Ratia
Kotipaikka:  Helsinki
Toiminta-alue:  maailmanlaajuinen
Toimiala:  tuotesuunnittelu, valmistus ja tukkukauppa
Tuotteet:  laukut, sisustustavarat, huonekalut, valaisimet ym.
Emoyhtiö:  Marimekko (vuodesta 1983)
Infobox OKVirheellinen NIMI-arvo: 
Décembre Oy oli Marimekon perustajan Armi Ratian vuonna 1970 alulle panema yritys erilaisten sisustustavaroiden ja Marimekon markiisikangaslaukkujen suunnittelua ja markkinointia varten. Décembren pääsuunnittelijana toimi hänen poikansa Ristomatti Ratia ja toimitusjohtajana ekonomi Esa Kolehmainen.
Yritys suunnitteli ja markkinoi muun muassa Palaset-tuotteita, muita muovituotteita, valaisimia, markiisilaukkuja sekä peltitarjottimia ja -purkkeja.